OzLabs/hebrew-wiki-articles huggingface dataset:
אולימפיודורוס מתבאי

אולימפּיודורוֹס מתבאי (ביוונית: Ὀλυμπιόδωρος ὁ Θηβαῖος; נולד לפני שנת 380, ומת לאחר שנת 425) היה מדינאי, שכתב חיבור היסטורי על האימפריה הרומית המערבית.

הוא נולד בתבאי שבמצרים, וחיבר היסטוריה (בשם Ἱστορικοὶ Λόγοι, "ספרי היסטוריה") ב-22 ספרים של האימפריה הרומית המערבית תחת שלטונו של הקיסר הונוריוס, העוסקת בתקופה שבין שנת 407 ועד אוקטובר 425. היא מתחילה בערך בזמן שבו מסתיים חיבורו ההיסטורי של אונאפיוס.
החיבור המקורי אבד, אך תמצות שלו ניתן על ידי הפטריארך פוטיוס ב"ביבליותקה" שלו (קודקס 80), הכוללת 46 קטעים מתוך החיבור.

פוטיוס מספר כי אולימפיודורוס התייחס לעצמו כאל "פוייטס" (ποιητής), שפירושו משורר, אם כי בעבר זה גם הובן כאינדיקציה לכך שהוא אולי היה אלכימאי. הוא החשיב את אולימפיודורוס כ"פגני", ללא ספק בשל החינוך הקלאסי שלו.

בשנת 412 לערך, נשלח אולימפיודורוס על ידי הקיסר הונוריוס בשליחות דיפלומטית אל ההונים בים השחור. 
בין הקטעים בתקציר של פוטיוס, ישנו גם תיעוד שליחותו אל ההונים: "המחבר מספר שהוא עצמו נשלח למשימה אליהם ואל דונאטוס, ומספק תיאור טרגי של נדודיו וסכנותיו ליד הים".
בשנת 415 ביקר באתונה.

לאחר מותו של הונוריוס (בשנת 423), עבר אולימפיודורוס לביזנטיון, לחצרו של הקיסר הביזנטי תאודוסיוס השני, לו הקדיש את חיבורו.
מתוך קטעים מחיבורו, ניתן להסיק שהוא התגורר באופן זמני באתונה, נסע לחלקים הנידחים של מצרים העליונה בין הבלמים הברברים, ושהוא ביקר ברומא לקראת סוף הקריירה שלו.
על האפשרות ששהה ברומא ניתן ללמוד מתוך הקטעים שנשתמרו מחיבורו, בהם יש מידע על אנשי החברה הגבוהה ברומא, הכולל נתונים על הכנסותיהם של הסנאטורים העשירים (פרגמנט 44).

חיבורו ההיסטורי שימש את זוסימוס ואת סוזומנוס וכנראה את פילוסטורגיוס.
היירוקלס מאלכסנדריה הקדיש לו את חיבורו על השגחה וגורל.

==קישורים חיצוניים==
* [https://quod.lib.umich.edu/m/moa/acl3129.0003.001/32?view=image&size=150 Olympiodorus (3), Vol. 3, p. 24], במילון לביוגרפיה ומיתולוגיה יוונית ורומית בעריכת ויליאם סמית' 

==הערות שוליים==

קטגוריה:היסטוריונים ביזנטים
קטגוריה:בוגרי אתונה בעידן הרומאי
קטגוריה:מצרים: אישים
קטגוריה:מחברים כותבי יוונית
קטגוריה:ילידי המאה ה-4
קטגוריה:נפטרים במאה ה-5
אפרת פינקל

אפרת פינקל (נולדה ב-11 באוגוסט 1993) היא עיתונאית ואשת תקשורת חרדית ישראלית.

==ביוגרפיה==
פינקל נולדה בירושלים למשפחת פינקל, משפחת רבנים מפורסמת בציבור החרדי. אמהּ של אפרת, ציפה פינקל, היא בתם של הרב יוסף גליקסברג, ששימש כרב העיר גבעתיים, ואילה גליקסברג, דוקטור לפילוסופיה ופעילת ציבור, ואחותו של יוצר ובמאי הקולנוע נפתלי גליקסברג. אפרת פינקל היא נינתו של הרב חיים זאב פינקל ראש ישיבת היכל התלמוד בתל אביב, ומשגיח בישיבת מיר בירושלים.

את לימודיה עשתה בסמינר החדש והיא סטודנטית להיסטוריה באוניברסיטה הפתוחה.

בין השנים 2014–2017 שימשה כראש צוות בורסה בבנק לאומי.

את הקריירה העיתונאית שלה החלה ככתבת באתר האינטרנט "פאשקעוויל", שם עסקה בסיקור וניתוח מגמות פרסום, דיגיטל ומדיה. משם המשיכה לעיתון "חדשות בקהילה" שם שימשה ככתבת פוליטיקה ואקטואליה.

בדצמבר 2019 מונתה לעורכת "ערוץ יהדות" באתר וואלה, ובחודש יולי 2020, בעקבות משבר הקורונה, פוטרה מהאתר לאחר שערוץ היהדות בו, נסגר. במהלך 2020 הגישה תוכנית שבועית בשם "קול כבודן" עם הסטנדאפיסטית הניה שוחט, ברדיו כאן מורשת.

באותה שנה השתתפה פינקל בסדרה הדוקומנטרית "נייעס" מבית כאן 11 העוסקת בעולם התקשורת החרדית.

פינקל השתתפה מעת לעת כפאנליסטית בתוכנית "הפטריוטים" המשודרת בערוץ 14.

בפברואר 2021 החלה לשמש ככתבת פוליטית של "ערוץ 14", ובהמשך עברה לסקר את תחום החינוך בערוץ.

בפברואר 2022 הודיעה על עזיבת ערוץ 14 ומעבר לחדשות 13 בתפקיד כתבת הערוץ באזור הצפון.

במרץ 2023, זמן קצר לאחר נישואיה, הודיעה על עזיבת חדשות 13.

פינקל נשואה לקובי לב. השניים הורים לתאומים ומתגוררים בירושלים.

==קישורים חיצוניים==

* [https://www.linkedin.com/in/efrat-finkel-230468165 אפרת פינקל], ברשת החברתית LinkedIn
* 
* [https://pashkevil.co.il/author/efrat/ ארכיון הכתבות של אפרת פינקל], באתר "פאשקעוויל"
*[https://www.kan.org.il/radio/program.aspx/?progid=1471 דף התוכנית "קול כבודן"], באתר כאן
* [https://www.kan.org.il/program/?catid=1555 הסדרה "נייעס"], באתר כאן
* 
* 
* 
* 
* 
* פנינה פויפר, [https://www.mekomit.co.il/צעירים-חרדים-בבלפור-מזדהים-עם-המסר-חוש/ צעירים חרדים בבלפור: מזדהים עם המסר, חוששים מהחילוניות], באתר שיחה מקומית, 3 באוגוסט 2020
* 
* 
* אריאל שנבל, [https://www.makorrishon.co.il/culture/motsash/458311/ "קיים אצלי דיסוננס בין ילדה טובה לנמר עם אמביציה מופרעת"], באתר מקור ראשון, 20 בפברואר 2022

==הערות שוליים==

קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:סגל בקהילה
קטגוריה:סגל וואלה!
קטגוריה:סגל ערוץ 20
אפרת
קטגוריה:עיתונאיות חרדיות ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:פרסומאיות ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:סגל חדשות 13
קטגוריה:ישראליות שנולדו ב-1993
קטגוריה:ישראלים שנולדו ב-1993
ג'ון בלוק

ג'ון ויליאם בלוק הבן (באנגלית: .John William Block, Jr; נולד ב-16 באפריל 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1976. בעונת נבחר להשתתף במשחק האולסטאר כשחקן פילדלפיה 76', ולאורך 10 עונותיו בליגה רשם ממוצעים כוללים של 11.9 נקודות, 6.6 ריבאונדים ו-1.3 אסיסטים למשחק.

==ביוגרפיה==
בלוק נולד בלוס אנג'לס שבקליפורניה, ובין השנים 1962–1966 למד באוניברסיטת דרום קליפורניה. בעונתו השלישית והאחרונה בקבוצת הכדורסל של האוניברסיטה, 1965/1966, העמיד ממוצעים של 25.2 נקודות ו-10.8 ריבאונדים למשחק.

בדראפט ה-NBA{{כ}} 1966 נבחר בלוק בבחירה ה-27 (סיבוב שלישי), על ידי לוס אנג'לס לייקרס. שנה לאחר מכן, בדראפט ההרחבה של שנת 1967, נבחר על ידי סן דייגו רוקטס לקראת עונת הבכורה של המועדון. בעונתו הראשונה עם הרוקטס הוביל את קלעיה עם ממוצע של 20.2 נקודות למשחק, אולם היא סיימה עם המאזן הגרוע בליגה; 15–67. בשלוש העונות הבאות קלע 13.3 נקודות והוריד 7.5 ריבאונדים בממוצע למשחק עבור סן דייגו.

בעונת שיחק במילווקי באקס לצדם של כרים עבדול-ג'באר ואוסקר רוברטסון, והעפיל עם הקבוצה לגמר האזור המערבי בפלייאוף. בעונה העוקבת השתתף בפעם היחידה בקריירה במשחק האולסטאר של ה-NBA, כשחקן פילדלפיה 76', לאחר שרשם במדיה ממוצעים של 17.9 נקודות ו-9.2 ריבאונדים למשחק. יומיים לאחר משחק האולסטאר הועבר בלוק בטרייד לקנזס סיטי קינגס, עבורה שיחק במשך כעונה וחצי. בין השנים 1974–1976 שיחק בניו אורלינס ג'אז ובשיקגו בולס, בטרם פרש ממשחק בסיום עונת .

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני סן דייגו רוקטס
קטגוריה:כדורסלני מילווקי באקס
קטגוריה:כדורסלני פילדלפיה 76'
קטגוריה:כדורסלני קנזס סיטי קינגס
קטגוריה:כדורסלני ניו אורלינס ג'אז
קטגוריה:כדורסלני שיקגו בולס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1944
לוציוס ג'קסון

לוציוס בראון "לוק" ג'קסון (באנגלית: Lucious Brown "Luke" Jackson; 31 באוקטובר 1941 – 12 באוקטובר 2022) היה כדורסלן אמריקאי, אשר שיחק בפילדלפיה 76' מליגת ה-NBA בין השנים 1964–1972. בעונת נבחר להשתתף במשחק האולסטאר, ולאורך 8 עונותיו בליגה רשם ממוצעים כוללים של 9.9 נקודות, 8.8 ריבאונדים ו-1.6 אסיסטים למשחק.

==קריירת משחק==
ג'קסון נולד בעיר סן מרקס שבטקסס, ובבגרותו למד באוניברסיטת טקסס סאות'רן (1960–1961) ובאוניברסיטת טקסס ריו גראנדה ואלי (1961–1964).

לפני עונתו האחרונה בליגת המכללות השתתף באליפות העולם בכדורסל 1963, כשחקן נבחרת ארצות הברית. לאורך הטורניר הפסידה ארצות הברית מול נבחרות יוגוסלביה, ברית המועצות וברזיל, והיא סיימה במקום הרביעי. בטורניר הכדורסל של אולימפיאדת טוקיו (1964) חזר ג'קסון לייצג את נבחרת ארצות הברית, וזכה עמה במדליית הזהב. ג'קסון היה הקלעי השלישי של נבחרתו (10.0 נקודות למשחק), אשר ניצחה בכל תשעת משחקיה בהפרש ממוצע של כ-30 נקודות.

בדראפט ה-NBA{{כ}} 1964 נבחר ג'קסון בבחירה הרביעית, על ידי פילדלפיה 76'. כבר בעונת הרוקי שלו השתתף במשחק האולסטאר של ה-NBA, יחד עם חבריו לקבוצה האל גריר ולארי קוסטלו, לאחר שהציג יכולת מצוינת עם ממוצעים של 14.8 נקודות ו-12.9 ריבאונדים למשחק.

בעונתו השלישית, , זכה עם פילדלפיה באליפות ה-NBA השנייה בתולדותיה, לאחר שגברה בסדרת הגמר על סן פרנסיסקו ווריורס בתוצאה 4–2. לאורך הפלייאוף העמיד ממוצעים של 11.0 נקודות ו-11.7 ריבאונדים למשחק כשחקן חמישייה קבוע, לצד וילט צ'מברלין, צ'ט ווקר, ואלי ג'ונס והאל גריר. במשחק השישי של סדרת הגמר הצטיין כאשר קלע 13 נקודות והוריד 21 ריבאונדים.

בעונתו האחרונה בקריירה, , החמיצה פילדלפיה את שלב הפלייאוף לראשונה בתולדותיה, לאחר 22 העפלות רצופות.

נפטר ב-12 באוקטובר 2022 מאי-ספיקת לב.<ref></ref>

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלנים באולימפיאדת טוקיו (1964)
קטגוריה:אלופים אולימפיים אמריקאים: כדורסל
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1941
קטגוריה:אמריקאים שנפטרו ב-2022
This Time

This Time (בעברית: זמן זה) הוא אלבומה הרביעי של הזמרת האנגלייה מלאני סי אשר יצא ב-30 במרץ 2007 על ידי וורנר וחברת התקליטים העצמאית שלה רד גירל רקורדס. מתוך האלבום יצאו 5 סינגלים והם: "The Moment You Believe", "I Want Candy" ,Carolyna", שיר הנושא ו-"Understand". האלבום לא זכה להצלחה כאשר מכר 300 אלף עותקים בלבד בכל העולם.

== רקע ==
האלבום נכתב והוקלט מאמצע 2006 ועד תחילת 2007. הוא מכיל 11 שירים מקוריים ושתי גרסאות כיסוי לשיריהם של להקת Speedway.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי מלאני סי
קטגוריה:אלבומים באנגלית
קטגוריה:אלבומים בהוצאה עצמית
The World We Knew (Over and Over)

"The World We Knew (Over and Over)" (בעברית: "העולם שהכרנו") הוא שיר פופולרי משנת 1967 של פרנק סינטרה. השיר מבוסס על לחן מאת המוזיקאי והמלחין הגרמני ברט קמפרט.

השיר יצא לראשונה באלבומו של סינטרה "The World We Knew" משנת 1967. בהמשך אותה שנה יצא השיר כסינגל. בספטמבר 1967 הגיע השיר למקום השלושים במצעד בילבורד הוט 100.<ref>Whitburn, Joel (2004). The Billboard Book of Top 40 Hits, 8th Edition (Billboard Publications)</ref> במצעד easy listening של הבילבורד שהה השיר במקום הראשון במשך חמישה שבועות. הוא היה הסינגל השישי והאחרון של סינטרה שהגיע לראש המצעד.<ref>Hyatt, Wesley (1999). The Billboard Book of #1 Adult Contemporary Hits (Billboard Publications)</ref>

שארל אזנבור כתב גרסה בצרפתית של השיר בשם "Un monde avec toi" עבור פול מוריה ומיריי מאתיה.<ref name="French"></ref> פרד בונגוסטו כתב גרסה באיטלקית בשם "Ore D'Amore".

== קישורים חיצוניים ==

== הערות שוליים ==

קטגוריה:שירי 1967
קטגוריה:שירים באנגלית
קטגוריה:שירי לפידים
קטגוריה:סינגלים בהוצאת רפרייז רקורדס
The Sea

The Sea (בעברית: הים) הוא אלבומה החמישי של הזמרת מלאני סי אשר יצא ב-2 בספטמבר 2011, על ידי חברת התקליטים העצמאית שלה רד גירל רקורדס. מתוך האלבום יצאו ארבעה סינגלים כאשר הסינגל הראשון היה השיר "Rock Me" אשר יצא ביוני אותה שנה ושימש גם כשיר הנושא של מונדיאל הנשים של 2011. הסינגל השני מהאלבום היה השיר "Think About It" אשר יצא יומיים לאחר יציאת האלבום, הסינגל השלישי היה "Weak" אשר יצא בנובמבר אותה שנה והסינגל הרביעי והאחרון מהאלבום היה השיר "Let There Be Love" אשר יצא בדצמבר אותה שנה.

== קונספט ועבודה אמנותית ==
מבחינה מוזיקלית האלבום הוא אלבום פופ שמערבב בתוכו מגוון של ז'אנרים אשר בחלקם התנסתה מלאני בפעם הראשונה, בעיקר בסוגים שונים של מוזיקה אלקטרונית ומכאן נגזר שמו. אם כי מלאני אמרה שהאלבום גם הומוגני והרמוני. בעטיפת האלבום רואים את מלאני כמישהי שמגיחה מתוך הים, עטיפה אשר צולמה בצפון יורקשייר.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי מלאני סי
Stages

Stages (בעברית: במות) הוא אלבום גרסאות כיסוי של הזמרת האנגלייה מלאני סי אשר יצא תחת חברת התקליטים העצמאית שלה רד גירל רקורדס ב-7 בספטמבר 2012. האלבום מכיל אוסף של גרסאות כיסוי לשירים ממחזות זמר וסרטים.

עם יציאתו נכנס האלבום אל המקום השביעי במצעד האלבומים הבריטי.<ref></ref>

== רקע ==
ב-25 ביוני 2012 חשפה מלאני באתר הרשמי שלה כי היא קרובה לסיום של הקלטת אלבום חדש. האלבום הופק על ידי חברה פיטר-ג'ון וטס אשר היה שותף גם להפקת אלבומיה הקודמים. כל השירים באלבום הם שירים אשר הייתה להם שפעה כלשהי בשלבים שונים בחייה של מלאני.

ב-6 ביולי בעקבות סדרת ציונים בינה לבין אחת מחברות הספייס גירלז אמה בנטון נחשף כי לשתיים יהיה דואט אשר יכלל באלבום החדש.

לאחר מכן נחשפה גם עטיפת האלבום אך מאוחר יותר התברר כי עטיפה זו מיועדת למהדורה הדיגיטלית של האלבום וכי העטיפה הרשמית תהיה אחרת אם כי בסופו של דבר העטיפה הנוכחית שימשה את כל המהדורות. במקביל גם נחשפה רשימת השירים של האלבום.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי מלאני סי
קטגוריה:אלבומי גרסאות כיסוי
ביטוח חיים תקופתי

ביטוח חיים תקופתי הוא ביטוח חיים המוגבל בזמן ותכליתו להבטיח תשלום כספי ליורשיו של המבוטח, אם מותו יתרחש במהלך תקופה קצובה של שנים.
===הסבר===
תכליתו של ביטוח היא להבטיח למבוטח פיצוי כספי במקרה של אסון, למשל ביטוח רכב בא להגן על המבוטח מפני הנזק הכספי שייגרם במקרה של תאונת דרכים או גנבה, וביטוח מבנה לבית תכליתו להבטיח לבעל הבית אמצעי למימון הקמת בית חדש, אם ביתו ייהרס, למשל בעת שרפה. ביטוח חיים, לעומת זאת, מבטח כנגד אירוע שצפוי להיות מנת חלקו של כל אדם - מוות. לכן, ביטוח המבטיח פיצוי כספי גדול ליורשיו של המבוטח - עלותו תהיה גבוהה בהכרח. מנגד, אדם הרוכש לעצמו ביטוח חיים, לא בהכרח חושש לגורל יורשיו אם ימות בשיבה טובה, אלא דואג לילדיו הקטינים, ורוצה להבטיח שרעייתו תוכל לפרנס אותם עד שיהיו בוגרים. במדינות המפותחות מוות לפני גיל זקנה הוא אירוע ששכיחותו נמוכה ביותר, לכן פוליסת ביטוח המבטיחה פיצוי כספי גבוה ליורשיו של המבוטח, עלותה תהיה נמוכה, אם הפיצוי יינתן רק במקרה פטירה לפני גיל זקנה. ספקי הביטוח מודעים לכך היטב ולכן מאפשרים רכישת פוליסת ביטוח חיים המוגבלת בזמן, להלן ביטוח חיים תקופתי. פוליסה כזו יכולה להיות מוגבלת לתקופה בת שנה, חמש שנים או אפילו 30 שנה. באנגלית נקרא ביטוח זה: Term life insurance, לעומת ביטוח חיים רגיל, לכל החיים, הנקרא: Whole life insurance.

===תמחור פוליסת ביטוח חיים תקופתי===
תמחור פוליסה זו נקבע לפי שלושה גורמים:

1. הסבירות הסטטיסטית של המבוטח למות במהלך תקופת הביטוח, על בסיס מינו, גילו, מצבו הבריאותי ואורח חייו (האם הוא מעשן וכיוצא בזאת).

2. התשואה הצפויה לחברת הביטוח על השקעת כספי הפרמיה בשוק ההון. חשיבותו של גורם זה נמצאת ביחס ישר למשך תקופת הביטוח.

3. הוצאות תפעול של חברת הביטוח, בעיקר העסקת עובדים, תקורה ועלויות שיווק/עמלת סוכן.

===ביטוח חיים למשכנתה===

תצורה נפוצה של ביטוח חיים תקופתי הוא כזה הנרכש כחלק מביטוח המשכנתה. לעיתים קרובות - ובישראל כמעט תמיד – כאשר אדם נוטל משכנתה לרכישת נדל"ן הוא מחויב לבטח את הגוף המלווה בפני הסיכון שהלווה ימות או הנכס יינזק. בנקים אינם חפצים בתרחיש בו יהיה עליהם לפנות "אלמנות ויתומים" מביתם במקרה פטירה של מפרנס, לכן הם מחייבים את הלווה לרכוש ביטוח חיים שיבטיח את תשלום המשכנתה במקרה מוות של הלווה או אחד הלווים (במקרה זה הנכס עובר לבעלות מלאה של היורשים ולכן מהווה ביטוח חיים דה פקטו מבחינת הלווה), וכן ביטוח מבנה, שיבטיח קבלת פיצוי במקרה של נזק למבנה בעת אסון. משכנתה היא מטבעה הלוואה התחומה בזמן (בדרך כלל 15 עד 30 שנה), לכן ביטוח החיים הנרכש על ידי הלווה הוא למעשה ביטוח חיים תקופתי.

===ביטוח חיים משולב===

לעיתים ניתן לרכוש מחברת הביטוח פוליסה משולבת: גם ביטוח חיים תקופתי וגם ביטוח חיים לכל החיים (עם או בלי מרכיב חיסכון). במקרה זה הפיצוי ליורשים במקרה מוות יהיה גבוה דרמטית אם המבוטח ימות לפני מועד מסוים שנקבע מראש, או לחלופין, הפרמיה השנתית תעלה דרמטית לאחר שהמבוטח יחצה גיל מסוים שנקבע אף הוא מראש.

==קישורים חיצוניים==
* 

==הערות שוליים==

קטגוריה:ביטוח
נקודת ברנאן (אנטארקטיקה)

נקודת ברנאן (באנגלית: Brennan Point) היא לשון יבשה מכוסה קרח, בחוף ארץ מרי בירד שבאנטארקטיקה.

לשון היבשה מהווה את הכניסה המזרחית למפרץ בלוק, וכמו כן מהווה את נקודת הגבול בין חוף זונדרס לחוף רופרט.

== היסטוריה ==
=== גילוי הנקודה ===
הנקודה התגלתה מהאוויר, ב-5 בדצמבר 1929, במהלך טיסתו של ריצ'רד בירד מעל האזור, במסגרת משלחת בירד לאנטארקטיקה (שחקרה את אנטארקטיקה בין השנים 1928–1930).

=== מקור השם ===
הנקודה נקראה על שמו של מייקל ג'י. ברנן (Michael J. Brennan), אשר סייע לריצ'רד בירד בבחירת הצוות של משלחת החקר שלו, ושהיה הסקיפר של האונייה (Chantier), אשר בה הפליג ריצ'רד בירד בדרכו לאוקיינוס הארקטי, במטרה לטוס מעל הקוטב הצפוני.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1907 נקודת ברנאן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1830&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת ברנאן] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/brennan-point_antarctica_6630328 מזג אוויר נוכחי מעודכן בנקודת ברנאן]
** [https://www.meteoblue.com/en/weather/14-days/brennan-point_antarctica_6630328 תחזית מזג אוויר עדכנית ארוכת טווח עבור נקודת ברנאן]
** [https://www.meteoblue.com/en/weather/archive/yearcomparison/brennan-point_antarctica_6630328 נתוני מזג אוויר היסטוריים עבור נקודת ברנאן]

== הערות שוליים ==

ברנאן
Version of Me

Version of Me (בעברית: גרסה שלי) הוא אלבומה השביעי של הזמרת מלאני סי, אשר יצא ב-21 באוקטובר 2016 על ידי חברת התקליטים העצמאית שלה רד גירל רקורדס. האלבום זכה לביקורות חיוביות. האלבום הגיע למקום ה-25 בבריטניה ובכך הפך לאלבום שלה שדורג הכי גבוה מאז 2003 במדינה. אך לעומת זאת בגרמניה האלבום נהיה לאלבום הראשון שלה שלא זכה להיכנס לטופ 20. בברזיל האלבום זכה להצלחה כאשר הגיע למקום הראשון במדינה.

== רקע והרכב מוזיקלי ==
הקלטות האלבום החלו ב-2014 אף לטענתה של מלאני זה לא היה הדבר היחיד בה התמקדה באותה תקופה ועל כך סיפרה בריאיון: "בדרך כלל שהייתי מקליטה אלבום החלטתי שזה הזמן להקליט אותו והייתי הולכת וחוזרת למפגשי כתיבה כל הזמן. אך הפעם זה היה שונה. הפעם לקחתי את הזמן ואני חושבת שזה ממש עשה לי טוב. מעולם לא הוצאתי אלבום כזה טוב. זה הרגיש כאילו הרבה דברים התרחשו במהלך הזמן וכל הדברים האלה היוו לי השראה. מפני שלקחתי את הזמן שלי הרגשתי שאני לא חוזרת על עצמי וזה היה ממש מגניב. לאלבום קוראים "Version of Me" כי כל האלבום הזה עוסק סביבי ומהווה ביטוי לדברים שקרו לי ב-5 השנים האחרונות. אז זה הרגיש ממש ממש טוב."

מבחינה מוזיקלית האלבום הוא אלבום פופ עם אלמנטים של R&B ומוזיקה אלקטרונית.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי מלאני סי
מאזדה 929

מאזדה 929 (Mazda 929) היא מכונית משפחתית גדולה מתוצרת יצרנית המכוניות היפנית מאזדה אשר יוצרה בין השנים 2000–1973 ב-יפן ושווקה ביפן ובאירופה.

==גרסאות==

* 4 דלתות סדאן
* 2 דלתות קופה - יוצר בין השנים 1978-1973 ו-1987-1982
* 5 דלתות סטיישן - יוצר בין השנים 1982-1973

==סדרות==
* "LA2" - סדרה ראשונה, יוצרה בין השנים 1976-1973
* "LA2" - סדרה שנייה, יוצרה בין השנים 1978-1976
* "LA4" - יוצר בין השנים 1981-1979
* "HB" - יוצר בין השנים 1986-1982
* "HC" - יוצר בין השנים 1991-1987
* "HD" - יוצר בין השנים 1995-1991
* "HE" - יוצר בין השנים 2000-1996
==נתונים נוספים==
* מנוע קדמי
* בין השנים 1982-1978 בנוסף ל-מנועי בנזין הורכבו בדגם ששווק ביפן גם מנועי ונקל (מנוע בי-רוטור)
* בין השנים 1987-1982 הורכב בדגם גם מנוע דיזל
* קיבולת מכל דלק - 65 ליטר
* תאוצה בין 0-100 קמ"ש היא 15.4 שניות (מנוע 1,769 סמ"ק שיוצר בין השנים 1978-1973)
* תאוצה בין 0-100 קמ"ש היא 9.3 שניות (מנוע 2,954 סמ"ק שיוצר בין השנים 1987-1991)

==תמונות==
<gallery mode="packed" heights="120">
קובץ:1975 Mazda 929 Combi in Red, front right.jpg | "מאזדה 929", סדרה "LA2", שנת 1975 - סטיישן 
קובץ:MAZDA 929 - LA2 - Estate 1975 - 1.JPG | "מאזדה 929", סדרה "LA2", שנת 1975 - סטיישן 
קובץ:Mazda 929 Coupé (9034743392).jpg | "מאזדה 929", סדרה "LA3" - קופה 
קובץ:1977 Mazda 929 GT (8369500209).jpg | "מאזדה 929", שנת 1977 - קופה
קובץ:Mazda 929 per European nomenclature photographed in Belgium ie Europe but aka Mazda Luce elsewhere.JPG | "מאזדה 929"
קובץ:Mazda 929 .jpg | "מאזדה 929" סדרה "HD" 
קובץ:1987-1989 Mazda 929 (HC) hardtop (2010-07-21) 02.jpg| "מאזדה 929" סדרה "HC"
קובץ:1987-1989 Mazda 929 (HC) hardtop (2010-07-21) 01.jpg| "מאזדה 929" סדרה "HC"
</gallery>

==ראו גם==
* מאזדה

==קישורים חיצוניים==

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1973
929
קטגוריה:כלי רכב יפניים
קטגוריה:מכוניות בעלות מנוע ונקל
Wrapped in Red

Wrapped in Red (בעברית: עטוף באדום) הוא אלבום חג מולד של הזמרת קלי קלרקסון, אשר יצא ב-25 באוקטובר 2013 על ידי RCA רקורדס. האלבום הופק על ידי גרג קורסטין, וזהו היה אלבום חג המולד הראשון שלה. האלבום מכיל 16 שירים מתוכם 5 שירים מקוריים הושאר גרסאות כיסוי לשירי חג מולד ידועים.

באלבום ישנם דואטים עם רוני דאן, ריבה מקנטייר וטרישה יארווד.<ref></ref>

== רקע ==
בעקבות הרצון לפנות למוזיקה אחרת עלה לקלרקסון הרעיון להקליט את האלבום. היא רצתה כי האלבום לא יתמקד רק במוזיקת חג מולד אלא יכלול בתוכו ז'אנרים נוספים כמו פופ, ג'אז, קאנטרי ומוזיקת נשמה. כך למשל האלבום כלל מוזיקת ג'אז אותה הכניס מפיק האלבום גרג קורסטין שלמד את הז'אנר בהנחייתו של ג'קי בייארד.

האלבום שאב השראה מאלבומי חג אחרים כמו של מריה קארי, פיל ספקטור ומק-אינטיר, מאלבום הפסקול A Charlie Brown Christmas ובנוסף גם שאב השראה מהסרט חג מולד לבן. קלרקסון וקורסטין עשו ניסויים בצלילים שונים בעיקר בהשראתו של ספקטור כדי ליצור מוזיקת חג עכשווית וקלאסית לצד ז'אנרים שונים וגם לצד מוזיקת הפופ-רוק הידועה שלה.

שם האלבום ניתן מכיוון שאדום לטענתה של קלרקסון מאפיין את רוח החג ובאופן כללי בה בקונוטציה חיובית של שמחה ושפע.

== הצלחה ==
האלבום הגיע למקום השלישי במצעד הבילבורד 200 ולמקום הראשון במצעד אלבומי החג האמריקאי. בשני המצעדים הוא נשאר בעשירייה הפותחת במשך 9 שבועות. בנוסף הוא גם הגיע למעמד פלטינה בארצות הברית על מכירות של מיליון עותקים קצת יותר מחודש מיום יציאתו ואף הגיע למעמד פלטינה גם בקנדה.

בסוף השנה הוא הוכתר כאלבום חג המולד הנמכר ביותר לשנת 2013 וכאלבום חג המולד השני הנמכר ביותר בקנדה בסוף העשור השני של המאה ה-21 הוא נכנס לרשימת 200 האלבומים האמריקאים המצליחים ביותר של אותו עשור במקום ה-150.

== סינגלים ==
"Underneath the Tree" היה הסינגל הראשון מהאלבום אשר נכנס ל-40 העליונים במדינות רבות ונהיה לשיר חג המולד שהתנגן הכי הרבה ברדיו באותה שנה. הסינגל השני מהאלבום היה שיר הנושא אשר יצא בנובמבר של שנה אחרי. על מנת לקדם את האלבום קלרקסון הופיעה במספר הופעות בטלוויזיה ואף הוציאה ספיישל מיוחד בשם "Kelly Clarkson's Cautionary Christmas Music Tale" אשר שודר על ידי רשת NBC.

בנוסף בחג המולד של 2014 ו-2016 קיימה קלרקסון מופע צדקה בשם "Miracle on Broadway" ובו הופיעה עם שירי האלבום.

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלבומי חג המולד מ-2013
קטגוריה:אלבומי קלי קלרקסון
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומי קאנטרי פופ
קטגוריה:אלבומי חברת RCA רקורדס
מפרצון וון

מפרצון וון (באנגלית: Vaughan Inlet) הוא מפרצון בחוף אוסקר השני, בארץ גרהאם שבאנטארקטיקה.

אורכו של המפרץ 16 קילומטרים ורוחבו 11.6 קילומטרים.

המפרץ ממוקם בין לשון היבשה שנוצרת על ידי גבעת וייטסייד שמדרום מערב, לבין נקודת שיוור, שמצפון מזרח למפרצון.

אל המפרצון נשפכים קרחון אוונס, קרחון גרין, קרחון הקטוריה, וקרחון ברניצה.

== היסטוריה ==
=== גילוי ומיפוי המפרצון ===
אזור המפרצון צולם על ידי סר יוברט וילקינס, בטיסתו מעל האזור ב-20 בדצמבר 1928. האזור שצולם היה אזור בתרונות מכוסה קרח, שוילקינס קרא לו "פיורדי הקטוריה" (Hektoria Fiords), על שמה של ספינת ציד הלווייתנים "הקטוריה" (Hektoria), אשר העביר את משלחת החקר של וילקנס לאי דיספשן.

בשל נסיגת הקרחונים שנשפכים אל המפרץ ובעקבות השבר של מדף הקרח לארסן במרץ 2002, השתנה קו החוף, והופיע המפרצון.

=== מקור השם ===
שמו של המפרצון ניתן לו בשנת 2008 על ידי הוועדה המייעצת לשמות אנטארקטיים של בריטניה.

המפרצון נקרא על שמו של דייוויד ג. וון (David G. Vaughan), פרופסור כבוד לגאוגרפיה, באוניברסיטת סוונסי; שהיה החוקר קרחונים של הסקר האנטארקטי הבריטי בין השנים 1986–1999, והחוקר הראשי של הסקר האנטארקטי הבריטי בין השנים 1999–2008. וון היה החוקר המוביל בנושא תנועת הקרחונים, והתפרקות מדפי הקרח של אנטארקטיקה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:19176 מפרצון וון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=18418&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון וון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

וון
וון
וון
באסתני

באסתני סונהטי (בפרסית: بستنی سنتی מילולית בהוראת: "גלידה-מסורתית", נקראת גם: גלידת זעפרן או גלידת פרח וזמיר) ידועה גם בשם גלידה-פרסית, הגלידה בעלת מרקם דביק ואלסטי עם אחוזי שומן גבוהים בדומה לגלידות מסטיק או גלידת "קולפי" הודית. גלידה זו עשויה מחלב, שמנת מתוקה, ביצים, סוכר, מי ורדים (או "עלי ורדים"), זעפרן, וניל, ופיסטוקים. לעיתים נהוג להוסיף גם "אבקת סחלב" או מסטיקא כדי לשוות לגלידה מראה דביק ואלסטי.

===צורות הגשה===
יש הנוהגים להגיש גלידה זו ביחד עם: פלודה (פלודה שיראזי) ויש הנוהגים להגיש גלידה זו גם עם מיץ גזר בתוספת: קינמון, אגוז מוסקט, ציפורן, הל, או תבלינים אחרים. צורת הגשה זו נקראת אב-האביג' באסתני.

== היסטוריה ==
עדויות ראשונות על אכילת קינוחים קרים באזור פרס מדווחים משנת 500 לפני הספירה בתקופת הממלכה האחמנית. בתקופה זו היה נהוג לערבב שלג נקי שהובא מצמרות ההרים עם סורבה (גרידת קליפת פירות) ומעליה לפזר זעפרן, מיץ ענבים ופירות. בשנת 400 לפני הספירה הומצא הקינוח המכונה פלודה, הפלודה הקפוא עורבב עם גלידה פרסית בכדי להאט את איבוד נוזלי הגלידה הנמסה.

=== בעת המודרנית ===
בסוף המאה ה-19 הומצאה גרסתה העדכנית של "הגלידה הפרסית" שהייתה בעלת מרקם קשה בדומה לגלידות המסטיק שהוכנו בטורקיה וסוריה. גרסה זו הוכנה על בסיס שמנת בעלת אחוזי שומן גבוהים מאוד ולעיתים גם עם ביצים במקום אבקת מסטיקא כתושה עם אבקת סחלב בתוספת תבלינים. הוגשה למלך הפרסי, לצד פאלודה.

== ראו גם ==
* קולפי
* גלידה מסטיק

== קישורים חיצוניים ==

קטגוריה:גלידות
קטגוריה:המטבח הפרסי
איגור יפרמוב

איגור ויקטורוביץ' יפרמוב (ברוסית: Игорь Викторович Ефремов; נולד ב-9 במאי 1969 בקלינינגרד, מחוז מוסקבה, רוסיה הסובייטית, שבברית המועצות) הוא כדורגלן רוסי ושחקן קטרגל לשעבר. שיחק במדי ספרטק-נובורוס מוסקבה ונבחרת הקטרגל של חבר המדינות. לאחר סיום קריירת המשחק שלו עבר לעבודה ניהולית.

במשך עשור, מדצמבר 2010 עד דצמבר 2030 הוא כיהן כנשיא ליגת הכדורגל הלאומית, הארגון שמנהל את טורניר הכדורגל השני בחשיבותו (אליפות ליגת הכדורגל הלאומית) בהיררכיה של הכדורגל הרוסי. כמו כן, הוא מכהן בתפקיד יו"ר התאחדות הכדורגל של מחוז מוסקבה<ref>[https://matchtv.ru/football/matchtvnews_NI992457_Vrema_kosmicheskih_zarplat_davno_proshlo_Te_kto_nerazumno_vedut_svoi_dela__uzhe_daleko_Bolshoje_intervju_s_prezidentom_FNL «Время космических зарплат давно прошло. Кто неразумно ведет свои дела — уже далеко». Большое интервью с президентом ФНЛ]</ref>, בעבר היה נשיא התאחדות הכדורגל של המחוז הפדרלי המרכזי.

== ביוגרפיה ==
יפרמוב הוא בוגר בית הספר לכדורגל של ספרטק מוסקבה. אחרי ששיחק מעט בליגה השנייה במדי סאטורן ובליגה השנייה התחתונה במדי אוקה קולומנה, הוא החליט להיכנס לקטרגל. הוא היה בהרכב ספרטק כאשר הקבוצה סיימה במקום השני באליפות חבר המדינות 1992. עד מהרה ערך את הופעת הבכורה שלו בנבחרת הלאומית של חבר המדינות. במשחקי מוקדמות מונדיאל 1992, יפרמוב כבש שער חשוב מול פולין החזקה.

לאחר שבילה תקופה קצרה במוסקבה ובקבוצת "דינה", שזכתה בגביע הרוסי בשנת 1992, איגור חזר לספרטק ושיחק בה עד לפירוק הקבוצה. אחר כך שיחק בקבוצת VIZ יקטרינבורג, במינקס מוסקבה, קרונה ניז'ני נובגורוד ובקבוצת GKI-Gazprom במוסקבה, שהוקמה על ידי תאגיד גזפרום.

בשנת 2000 סיים יפרמוב את קריירת המשחק שלו והצטרף לפדרציית הכדורגל של מחוז מוסקבה. בשנת 2004 הוא מונה להוביל אותה וממאי 2009<ref>[http://www.saturn-fc.ru/news/23887/ «Сатурн» заявил Ефремова]</ref> ועד דצמבר 2010<ref>[http://www.saturn-fc.ru/news/25010/ Ефремов покинул «Сатурн»]</ref> שימש כמנכ"ל קבוצת סאטורן מפרברי מוסקבה. אחרי הקמת ליגת הכדורגל הלאומית, נבחר איגור יפרמוב לנשיא הליגה.

בשנת 2020 רכש 5% ממניות קבוצת כדורגל הנשים צסק"א מוסקבה. בדצמבר 2020 התפטר מנשיאות הליגה הלאומית.

==קישורים חיצוניים ==

* [http://www.richipress.ru/news/news/2009-06-15/generalnyi_direktor_fk_saturn_igrat_na_pobedu_devi.html ריאיון עם איגור יפרמוב] 
== הערות שוליים ==

קטגוריה:כדורגלני סאטורן
קטגוריה:כדורגלנים סובייטים
קטגוריה:עסקני ספורט רוסים
קטגוריה:אנשי עסקים רוסים
קטגוריה:מנכ"לים
קטגוריה:רוסים שנולדו ב-1969
שגיא פינק

שגיא יעקב פינק (נולד ב-14 בפברואר 1981) הוא קצין בצה"ל בדרגת אלוף-משנה. הוא שימש כמפקד עוצבת התקומה ולפני כן כקצין המבצעים של פיקוד הצפון, מפקד גדוד 451 ומפקד יחידת מיתר.

== ביוגרפיה ==
פינק נולד וגדל בקריית חיים. למד בתיכון קריית חיים. התגייס לצה"ל בשנת 1999, ושובץ בגדוד שפיפון בחיל התותחנים. היה לוחם בגדוד. יצא לקורס קציני חת"ם ועם סיומו שב לגדוד. שימש במספר תפקידי פיקוד בחיל. לאחר מלחמת לבנון השנייה שימש כסגן מפקד גדוד 405. לאחר מכן מונה לקצין אג"ם מרכז האש של פיקוד הצפון בין השנים 2007–2008. בהמשך שימש כקצין אג"ם של חטיבה 282 בין השנים 2012–2013. לאחר מכן היה חניך בפו"ם בין השנים 2013–2014. 

לאחר שהועלה לדרגת סא"ל מונה למפקד יחידת מיתר בין השנים 2016–2017, ושימש כמפקד היחידה עד לפירוקה. בהמשך מונה למפקד גדוד 451 בין השנים 2017–2018. לאחר מכן מונה לקצין המבצעים של פיקוד הצפון בין השנים 2018–2020, ושירת בתפקיד בין היתר במהלך מבצע מגן צפוני. במרץ 2020 הועלה לדרגת אל"ם ומונה למפקד עוצבת התקומה.

ב-13 בספטמבר 2021 הוחלט על מינויו למפקד עוצבת קלע דוד הבא, מינוי שלא יצא לפועל.

ב-31 באוקטובר 2022 הוחלט על מינויו לנספח ההגנה בצרפת.

ב - 1 באוגוסט 2023 מונה לנספח הגנה בצרפת (ספרד פורטוגל ומדינות נוספות). 

== חיים אישיים ==
פינק מתגורר בפריז, היה נשוי ליעל שוחט פינק, עורכת דין בכירה בפרקליטות המדינה, נפטרה ממחלה קשה; לזוג ארבעה ילדים. בעל תואר ראשון בכלכלה, תקשורת ושיווק ותואר שני בביטחון לאומי מאוניברסיטת חיפה.
בימים אלו פינק חוקר סוגיות ביטחוניות במסגרת הדוקטורט שלו.

== הערות שוליים ==

קטגוריה:מפקדי יחידת מיתר
קטגוריה:מפקדי חטיבות חי"ר במילואים
קטגוריה:אלופי-משנה בצה"ל
קטגוריה:בוגרי תיכון קריית חיים
קטגוריה:בוגרי אוניברסיטת חיפה
קטגוריה:ישראלים שנולדו ב-1981
קטגוריה:מפקדי עוצבת התקומה
גבעת וייטסייד (אנטארקטיקה)

גבעת וייטסייד (באנגלית: Whiteside Hill; מילולית: גבעת צד לבן) היא גבעה מכוסה קרח בחצי האי בלאגובגראד בחוף המזרחי של ארץ גרהאם, שבאנטארקטיקה.

לגבעה יש כתף, המהווה את הצד הדרום-מערבי של הכניסה למפרצון וון. 

הגבעה ממוקמת בין קרחון אוונס ונקודת פוין.

גובהה של הגבעה 330 מטרים מעל פני הים. 

== היסטוריה ==
=== גילוי ומיפוי המפרצון ===

אזור הגבעה צולם על ידי סר יוברט וילקינס, בטיסתו מעל האזור ב-20 בדצמבר 1928. 

האזור מופה לראשונה בשנת 1947 על ידי סקר שטחי חסות איי פוקלנד.

במהלך סקירה שנערכה בשנת 1955 על ידי סקר שטחי חסות איי פוקלנד, דווח כי הגבעה המכוסה קרח מתחברת לקרחון אוונס, ולא רואים חלקים חשופים בגבעה.

=== מקור השם ===

שמה של הגבעה ניתן לה על ידי הוועדה המייעצת לשמות אנטארקטיים של בריטניה.

בשם של הגבעה הוא תיאורי - הגבעה מכוסה הקרח לבנה, וצידה השני מתחבר לקרחון, כך שניתן לראות צד לבן אחד.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:16537 גבעת וייטסייד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15988&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת וייטסייד] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/whiteside_hill מחשבון מרחקים - המרחק בין גבעת וייטסייד לאתרים סמוכים]

== הערות שוליים ==

וייטסייד
וייטסייד
ג'ואן פנינגטון

מרי-ג'ואן פנינגטון (באנגלית: Mary-Joan Pennington; נולדה בשנת 1960) היא שחיינית עבר אמריקאית. היא אלופת עולם (ברלין 1978) במשחה ל-100 מטר פרפר ובמשחה שליחות 4x100 מטר מעורב וסגנית אלופת עולם במשחה ל-200 מטר מעורב אישי.

== ביוגרפיה ==
פנינגטון נולדה וגדלה בפרנקלין, טנסי. היא בוגרת אוניברסיטת טקסס.

===1978===
====אלופת עולם====
באליפות העולם שנערכה בברלין, מערב גרמניה, בשנת 1978 זכתה פנינגטון ב-3 מדליות, 2 זהב ו-2 כסף. מדליות זהב, במשחה ל-100 מטר פרפר בשיא אליפות חדש של 1:00.20 דקות, לפני שיאנית העולם אנדריאה פולק ממזרח גרמניה (1:00.26 דקות) ווונדי קווירק מקנדה (1:01.82 דקות) ובמשחה שליחות 4x100 מטר מעורב ביחד עם לינדה ג'זק, טרייסי קולקינס וסינתיה וודהד בשיא אליפות חדש של 4:08.21 דקות, לפני מזרח גרמניה (4:09.13 דקות) וברית המועצות (4:14.91 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 59.67 שניות. מדליית כסף במשחה של-200 מטר מעורב אישי בתוצאה של 2:14.98 דקות, תוצאה טובה משיא העולם של טרייסי קולקינס (2:15.09 דקות) שניצחה בשיא עולם חדש של 2:14.07 דקות ולפני אולריקה טאובר ממזרח גרמניה (2:15.99 דקות).

===1980–1982===
פנינגטון נכללה במשלחת האמריקאית לאולימפיאדת מוסקבה (1980) אך בשל החרם של מדינתה על המשחקים האולימפיים היא לא השתתפה. לאחר מכן, היא הפסיקה לשחות למשך כשנתיים.

===1983===
במשחקים הפאן-אמריקאיים שנערכו בקראקס, ונצואלה בשנת 1983 זכתה פנינגטון במדליית כסף במשחה ל-100 מטר גב בתוצאה של 1:03.63 דקות.

בשנת 1984 פרשה פנינגטון משחייה תחרותית.

== חיים אישיים ==
פנינגטון בוגרת תואר שני בקידום בריאות ומדעי הספורט מאוניברסיטת ואנדרבילט ודוקטור לטיפול מונע בבית הספר לבריאות הציבור, מאוניברסיטת לומה לינדה בקליפורניה.

== ראו גם ==

== הערות שוליים ==

קטגוריה:שחייניות פרפר
קטגוריה:שחייניות גב
קטגוריה:שחייניות מעורב אישי
קטגוריה:אלופות עולם בשחייה
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
קרחון אוונס (רכס המלכה אלכסנדרה)

קרחון אוונס (באנגלית: Evans Glacier) הוא קרחון יובלי, ברכס המלכה אלכסנדרה, בשטח חסות רוס שבאנטארקטיקה. 

הקרחון מנקז את הרכס.

הקרחון נשפך אל קרחון בירדמור. 

== היסטוריה ==
=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את האזור בין השנים 1961 -1962. 

הקרחון נקרא על שמו של אדגר אוונס, היה חבר בקבוצת הקוטב של רוברט פלקון סקוט במשלחת טרה נובה לקוטב הדרומי בין השנים 1911 – 1912, שנפטר בסמוך לקרחון. 

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4658 קרחון אוונס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4376&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אוונס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אוונס
אוונס
1 (אלבום של זארה לארסון)

1 (מוכר כ-One) הוא אלבום הבכורה של הזמרת-יוצרת השוודית זארה לארסון. האלבום יצא לאור ב-1 באוקטובר 2014 על ידי חברות התקליטים יוניברסל מיוזיק גרופ ו-TEN מיוזיק גרופ. מתוך האלבום יצאו ארבעה סינגלים.

האלבום הגיע למקום הראשון במצעד האלבומים של שוודיה.<ref></ref>

==הצלחה==
האלבום זכה להצלחה רבה כאשר איגוד תעשיית ההקלטות הדני העניק לו את תואר הזהב על מכירות של למעלה מ-10,000 עותקים במדינה.<ref name=":0"></ref> בהמשך, העניק איגוד תעשיית ההקלטות השוודי את תואר הפלטינה על מכירות של למעלה מ-40,000 עותקים במדינה.<ref></ref>

בסמוך לצאתו, עלה האלבום לרשת הזרמת המדיה, ספוטיפיי.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!דנמרק (IFPI Denmark)<ref name=":0" />
|זהב
|10,000
|-
!שוודיה (GLF)
|פלטינה
|40,000
|}

== היסטוריית יציאות לאור ==
{| class="wikitable plainrowheaders"
|-
! scope="col" | מדינה
! scope="col" | תאריך יציאה
! scope="col" | פורמט
! scope="col" | חברת תקליטים
! scope="col" |מקור
|-
! scope="row" | שוודיה
| 1 באוקטובר 2014
|תקליטור • הורדה דיגיטלית
|יוניברסל מיוזיק גרופ • TEN
| <ref></ref>
|-
! scope="row" | דנמרק
| rowspan="2" | 6 באוקטובר 2014
| rowspan="2" | הורדה דיגיטלית
| rowspan="2" | TEN • אפיק
| <ref></ref>
|-
! scope="row" | נורווגיה
| <ref></ref>
|}

== קישורים חיצוניים ==

== הערות שוליים ==

קטגוריה:אלבומי בכורה מ-2014
קטגוריה:אלבומי זארה לארסון
קטגוריה:אלבומים באנגלית
קטגוריה:אלבומי חברת יוניברסל מיוזיק גרופ
קטגוריה:אלבומי חברת TEN מיוזיק גרופ
Introducing

Introducing הוא המיני-אלבום הראשון של הזמרת-יוצרת השוודית זארה לארסון. האלבום יצא לאור ב-21 בינואר 2013 על ידי חברות התקליטים יוניברסל מיוזיק גרופ ו-TEN מיוזיק גרופ. מתוך המיני-אלבום יצא הסינגל היחיד "Uncover".

==רקע והפקה==
למרות שהמיני-אלבום לא הגיע לאף אחד ממצעדי המוזיקה, השירים שנכללו בו הצליחו היטב. הסינגל הראשון מתוכו "Uncover" זכה להצלחה בינלאומית, תוך שקיבל את תואר שבע הפלטינות מטעם איגוד תעשיית ההקלטות השוודי על מכירות של למעלה מ-280,000 עותקים במדינה.<ref></ref>

==רשימת רצועות==

== נתוני מכירות ==
{| class="wikitable sortable"
!מקום
!תארים
!מכירות
|-
!שוודיה (GLF)<ref></ref>
|פלטינה 3×
|120,000
|}

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2013
קטגוריה:אלבומי זארה לארסון
קטגוריה:מיני-אלבומים באנגלית
קטגוריה:אלבומי חברת יוניברסל מיוזיק גרופ
קטגוריה:אלבומי חברת TEN מיוזיק גרופ
Allow Me to Reintroduce Myself

Allow Me to Reintroduce Myself הוא המיני-אלבום השני של הזמרת-יוצרת השוודית זארה לארסון. המיני-אלבום יצא לאור ב-5 ביולי 2013 על ידי חברות התקליטים יוניברסל מיוזיק גרופ ו-TEN מיוזיק גרופ.

==רקע והפקה==
השיר "She's Not Me" מתוך המיני-אלבום קיבל את תואר הזהב מטעם איגוד תעשיית ההקלטות השוודי על מכירות של למעלה מ-20,000 עותקים במדינה.<ref></ref>

==רשימת רצועות==

== קישורים חיצוניים ==

== הערות שוליים ==

קטגוריה:מיני-אלבומים מ-2013
קטגוריה:אלבומי זארה לארסון
קטגוריה:מיני-אלבומים באנגלית
קטגוריה:אלבומי חברת יוניברסל מיוזיק גרופ
קטגוריה:אלבומי חברת TEN מיוזיק גרופ
Uncover

Uncover הוא המיני-אלבום השלישי של הזמרת-יוצרת השוודית זארה לארסון. האלבום יצא לאור ב-15 בינואר 2015 על ידי חברות התקליטים אפיק רקורדס, סוני מיוזיק אנטרטיינמנט ו-TEN מיוזיק גרופ.

המיני-אלבום יצא לאור בסמוך לצאת אלבום הרמיקס הראשון של לארסון, The Remixes.<ref></ref>

==הוצאה==
ב-16 בינואר 2015 המיני-אלבום היה זמין להורדה דיגיטלית בניו זילנד,<ref></ref> אוסטרליה,<ref></ref> דרום אפריקה,<ref></ref> קנדה,<ref></ref> וארצות הברית.<ref></ref> כמו כן, עלה המיני-אלבום לרשת הזרמת המדיה ספוטיפיי, תוך שהיה זמין בשלל רשתות הזרמת מדיה נוספות.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:מיני-אלבומים מ-2015
קטגוריה:אלבומי זארה לארסון
קטגוריה:מיני-אלבומים באנגלית
קטגוריה:מיני-אלבומי חברת אפיק רקורדס
קטגוריה:אלבומי חברת סוני מיוזיק אנטרטיינמנט
קטגוריה:אלבומי חברת TEN מיוזיק גרופ
So Good (אלבום של זארה לארסון)

So Good הוא אלבום האולפן השני של הזמרת-יוצרת השוודית זארה לארסון. האלבום יצא לאור ב-17 במרץ 2017 על ידי חברות התקליטים אפיק רקורדס ו-TEN מיוזיק גרופ. מתוך האלבום יצאו שמונה סינגלים.

האלבום הגיע למקום הראשון במצעד האלבומים של שוודיה.<ref></ref>

==הצלחה==
בארצות הברית זכה האלבום להצלחה רבה כאשר איגוד תעשיית ההקלטות האמריקאי העניק לו את תואר הזהב על מכירות של למעלה מ-500,000 עותקים במדינה.<ref name="riaa.com"></ref> בהמשך, העניק איגוד תעשיית ההקלטות הקנדי את תואר הפלטינה לאלבום על מכירות של למעלה מ-80,000 עותקים במדינה.<ref name="musiccanada.com"></ref>

בשנת 2018, העניק איגוד תעשיית ההקלטות האוסטרלי את תואר הזהב לאלבום על מכירות של 35,000 עותקים במדינה.<ref name="aria.com.au"></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref name="aria.com.au"/>
|זהב
|35,000
|-
!ארצות הברית (RIAA)<ref name="riaa.com"/>
|זהב
|500,000<small></small>
|-
!בריטניה (BPI)<ref></ref>
|זהב
|100,000
|-
!דנמרק (IFPI Denmark)<ref></ref>
|פלטינה
|20,000
|-
!הולנד (NVPI)<ref></ref>
|זהב
|20,000
|-
!נורווגיה (IFPI Norway)<ref></ref>
|פלטינה
|30,000
|-
!ניו זילנד (RMNZ)<ref></ref>
|זהב
|7,500
|-
!קנדה (Music Canada)<ref name="musiccanada.com"/>
|פלטינה
|80,000
|-
!שוודיה (GLF)<ref></ref>
|פלטינה 2×
|60,000
|-
| colspan="3" |<small> מכירות + הזרמת מדיה בלבד</small>
|}

==היסטוריית יציאות לאור==
{| class="wikitable plainrowheaders"
|-
! scope="col" | מדינה
! scope="col" | תאריך יציאה
! scope="col" | פורמט
! scope="col" | חברת תקליטים
! scope="col" | מקור
|-
! scope="row" | בריטניה
| 17 במרץ 2017
|תקליטור • הורדה דיגיטלית
| TEN • אפיק
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי זארה לארסון
קטגוריה:אלבומים באנגלית
קטגוריה:אלבומים שהופקו על ידי ג'ון היל
קטגוריה:אלבומים שהופקו על ידי דייוויד גטה
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי סטיב מק
קטגוריה:אלבומים שהופקו על ידי MNEK
קטגוריה:אלבומי זהב באוסטרליה
קטגוריה:אלבומי פלטינה בארצות הברית
קטגוריה:אלבומי פלטינה בברזיל
קטגוריה:אלבומי חברת אפיק רקורדס
קטגוריה:אלבומי חברת TEN מיוזיק גרופ
זבזדה (רדיו)

רדיו זבזדה (ברוסית: Радио Звезда) היא תחנת רדיו שהחלה לפעול ב-7 באוגוסט 2009 כחלק מקבוצת זבזדה. שידורי התחנה מתמקדים בחדשות, תוכניות אנליטיות ותוכניות מקוריות על הכוחות המזוינים של הפדרציה הרוסית.

== קישורים חיצוניים ==
* 

רדיו זבזדה
קטגוריה:רוסיה: תחנות רדיו
אולפן הרדיו והטלוויזיה המרכזי של משרד ההגנה (רוסיה)

אולפן הרדיו והטלוויזיה המרכזי של משרד ההגנה של הפדרציה הרוסית (ברוסית: Центральная телевизионная и радиовещательная студия Министерства обороны Российской Федерации, ЦТРС Минобороны России) הוא יחידת ההפקה העיקרית של ערוץ הטלוויזיה "זבזדה".

== היסטוריה ==
מוסקבה, סמטת קולימאז'ני 14. האולפנים שוכנים בקומות החמישית והשביעית.
מוסקבה, רחוב פרצ'יסטנקה 19. בשנים 1992–1997 שכן כאן אולפן הטלוויזיה של אולפני השידור המרכזי של משרד ההגנה של הפדרציה הרוסית.
אולפן הרדיו והטלוויזיה המרכזי של משרד ההגנה של הפדרציה הרוסית הוקם ב-28 ביולי 1992.<ref>Приказ Министра обороны № 88 от 28 июля 1992 года «О создании Центральной телевизионной и радиовещательной студии Министерства обороны Российской Федерации».</ref>

ב-15 באוגוסט 1992 אושר המבנה הארגוני של האולפנים. אל"ם אלכסנדר ויקטורוביץ' יעקובובסקי מונה לראש האולפן הראשון. במסגרת האולפנים פועלים אולפן שידור, אולפן לעיבוד חומרי שידור ואודיו, מחלקת הפעלת מערכות טלוויזיה ושידור רדיו ומרכז טכני. האולפנים היו ממוקמים בבניין של משרד הגנה ברחוב שפושניקוב 14 (כיום - סמטת קולימאז'ני), אולפן שידורי הטלוויזיה משנת 1992 עד 1997 שכן ברחוב פרצ'יסטנקה 19. ב-4 במרץ 1993 אומצה אמנת האולפן.<ref>[http://www.voenprav.ru/docs/02-0491.doc Приказ Министра обороны «Об обеспечении деятельности Центральной телевизионной и радиовещательной студии Министерства обороны Российской Федерации» № 119 от 4 марта 1993 года]</ref>

בספטמבר 1992 נרשמה תחנת הרדיו סלביאנקה במשרד העיתונות והמידע הרוסי. התוכניות של סלאביאנקה שודרו ללא הפסקה על גלי רדיו מאיאק ורדיו רוסיה. מאז 1993 החלו כתבי האולפן עם לוגו VoenTV להופיע בתוכניות החדשות נובוסטישל הערוץ הראשון, וסטי, היום, איטוגי, כמו גם בתוכנית הצבאית "פוליגון" של מיכאיל לשצ'ינסקי בערוץ אוסטנקינו. בינואר 1993, התוכנית הנושאית השבועית העצמאית הראשונה, VoenTV, נוצרה במסגרת ערוץ הטלוויזיה Severnaya Korona, לאחר שהיא נסגרה מאז 1994 בערוץ הטלוויזיה TV-6. בקיץ 1993 שודרה המהדורה הראשונה של תוכנית ההסברה "השליח הצבאי".

מאז 20 בפברואר 2005, על בסיס אולפן הטלוויזיה והרדיו המרכזי של משרד ההגנה של הפדרציה הרוסית, הוקם ערוץ טלוויזיה חדש בשם "זבזדה".

== קישורים חיצוניים ==
* 
== הערות שוליים ==

קטגוריה:משרד ההגנה של רוסיה
קטגוריה:רוסיה: אולפני טלוויזיה
את האורח הבא שלי אין צורך להציג עם דייוויד לטרמן

את האורח הבא שלי אין צורך להציג עם דייוויד לטרמן (באנגלית: My Next Guest Needs No Introduction with David Letterman) היא תוכנית אירוח בהנחיית דייוויד לטרמן. התוכנית היא הפקת מקור של נטפליקס ושודרה לראשונה בינואר 2018. בכל פרק של התוכנית מארח לטרמן אורח מפורסם אחד.

העונה הרביעית עתידה לעלות לשידור ב-20 במאי 2022.

==הפקה==
נטפליקס הודיעה באוגוסט 2017 על כך שהזמינה תוכנית ראיונות בת שישה פרקים בהנחייתו של דייוויד לטרמן. על פי התכנון כל פרק יימשך כשעה ובו ייערך ריאיון עם דמות בולטת אחת בכל פעם. ב-5 בינואר 2018 פורסמה רשימת האורחים לעונה הראשונה, שכללה את ברק אובמה, ג'ורג' קלוני, מלאלה יוספזאי, ג'יי זי, טינה פיי והווארד סטרן. פרק הבכורה בהשתתפותו של אובמה שודר שבוע לאחר מכן והיה הריאיון הפומבי הראשון שנתן הנשיא מאז סיום תפקידו. בנוסף לששת הפרקים, שודר פרק בונוס בו נכללו צילומים מאחורי הקלעים של התוכנית. בפרק השתתף ג'רי סיינפלד ובמהלכו הוא ולטרמן ראיינו האחד את השני.

העונה השנייה של התוכנית עלתה לשידור במאי 2019. בניגוד לעונה הראשונה, כל פרקי העונה עלו לשידור באותו הזמן. העונה השלישית עלתה לשידור ב-21 באוקטובר 2020.

==רשימת הפרקים==
===עונה 1===
{| class="wikitable plainrowheaders" style="text-align: center;"
|-
! colspan="3" scope="col" style="background: #73b1da; color: #000;" | עונה 1
|-
! scope="col" style="background: #73b1da; color: #000;" | מספר הפרק
! scope="col" style="background: #73b1da; color: #000;" | אורח
! scope="col" style="background: #73b1da; color: #000;" | שידור ראשון
|-
| 1.
| ברק אובמה
| 12 בינואר 2018
|-
| 2.
| ג'ורג' קלוני
| 9 בפברואר 2018
|-
| 3.
| מלאלה יוספזאי
| 9 במרץ 2018
|-
| 4.
| ג'יי זי
| 6 באפריל 2018
|-
| 5.
| טינה פיי
| 4 במאי 2018
|-
| 6.
| הווארד סטרן
| 31 במאי 2018
|-
| בונוס
| ג'רי סיינפלד
| 8 במאי 2018
|}

===עונה 2===
{| class="wikitable plainrowheaders" style="text-align: center;"
|-
! colspan="3" scope="col" style="background: #53b4da; color: #100;" | עונה 2
|-
! scope="col" style="background: #53b4da; color: #100;" | מספר הפרק
! scope="col" style="background: #53b4da; color: #100;" | אורח
! scope="col" style="background: #53b4da; color: #100;" | שידור ראשון
|-
| 1.
| קניה וסט
| rowspan="5" | 31 במאי 2019
|-
| 2.
| אלן דג'נרס
|-
| 3.
| טיפאני האדיש
|-
| 4.
| לואיס המילטון
|-
| 5.
| מלינדה גייטס
|-
| בונוס
| זאק גאליפנאקיס
| 21 ביוני 2019
|}

===עונה 3===
{| class="wikitable plainrowheaders" style="text-align: center;"
|-
! colspan="3" scope="col" style="background: #56b4da; color: #100;" | עונה 3
|-
! scope="col" style="background: #56b4da; color: #100;" | מספר הפרק
! scope="col" style="background: #56b4da; color: #100;" | אורח
! scope="col" style="background: #56b4da; color: #100;" | שידור ראשון
|-
| 1.
| קים קרדשיאן
| rowspan="4" | 21 באוקטובר 2020
|-
| 2.
| רוברט דאוני ג'וניור
|-
| 3.
| דייב שאפל
|-
| 4.
| ליזו
|}

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
!2024
!פרס אמי האמנותי
|סדרת או ספיישל אירוח עיוני הטוב ביותר
|את האורח הבא שלי אין צורך להציג עם דייוויד לטרמן וולדימיר זלנסקי
|
|<ref></ref>
|}

==קישורים חיצוניים==
* 

==הערות שוליים==

קטגוריה:נטפליקס: תוכניות וסדרות
קטגוריה:תוכניות אירוח אמריקאיות
קטגוריה:תוכניות טלוויזיה שעלו לשידור בשנות ה-2010
DNA (אלבום)

DNA הוא אלבום הבכורה של להקת הפופ הבריטית ליטל מיקס. האלבום יצא לאור ב-19 בנובמבר 2012 על ידי חברות התקליטים קולומביה רקורדס וסייקו מיוזיק. מתוך האלבום יצא הלהיט הבין-לאומי "Wings", אשר כבש את פסגת מצעד הסינגלים הבריטי.<ref></ref>

האלבום הגיע למקום השלישי במצעד האלבומים הבריטי.<ref></ref>

== הצלחה ==
איגוד תעשיית ההקלטות האוסטרלי (ARIA) העניק לאלבום את תואר הזהב על מכירות של למעלה מ-35,000 עותקים במדינה.<ref name=":0"></ref> בהמשך, גם איגוד תעשיית ההקלטות האירי (IRMA) העניק לאלבום את תואר הזהב על מכירות של למעלה מ-7,500 עותקים במדינה.<ref name=":1"></ref>

בנוסף לכך, איגוד תעשיית ההקלטות הבריטי (BPI) העניק לאלבום את תואר הפלטינה על מכירות של למעלה מ-450,000 עותקים במדינה.<ref name=":2"></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref name=":0" />
|זהב
|35,000
|-
!אירלנד (IRMA)<ref name=":1" />
|זהב
|7,500
|-
!בריטניה (BPI)<ref name=":2" />
|פלטינה
|450,000<ref></ref>
|}

== קישורים חיצוניים ==

== הערות שוליים ==

קטגוריה:אלבומי בכורה מ-2012
קטגוריה:אלבומי ליטל מיקס
קטגוריה:אלבומים באנגלית
קטגוריה:אלבומים שהופקו על ידי קסנומניה
קטגוריה:אלבומים שהופקו על ידי ריצ'רד סטאנרד
קטגוריה:אלבומי זהב באוסטרליה
קטגוריה:אלבומי חברת סייקו מיוזיק
בסיס ויליוצ'ינסק

בסיס ויליוצ'ינסק (רוסית: Вилючинск) הוא בסיס של צי האוקיינוס השקט של רוסיה. בשנת 2015, היה הבסיס היחיד שחנו בו הצוללות האטומיות וצוללות הטילים הבליסטיים של צי האוקיינוס השקט. במהלך המלחמה הקרה, בגלל ריבוי הצוללות הסובייטיות, שנמצאות בבסיס ושייטו לחופי ארצות הברית, האמריקנים כינו את הבסיס בשם "קן צרעות".

== מיקום גאוגרפי ==
הבסיס ממוקם על שטח קמצ'טקה, בסמיכות לעיר עם אותו שם, השוכנת לחוף מפרץ אבצ'ינסקי, 25 ק"מ דרומית-מערבית לעיר פטרופבלובסק-קמצ'טסקי.
מפקדי הצי בעת ביקור בבסיס. 2014.}}

== קישורים חיצוניים ==
* [http://www.kommersant.ru/doc.aspx?DocsID=856202 הרכב צי האוקיינוס השקט של רוסיה]
* [http://wikimapia.org/#lat=52.9140263&lon=158.5034466&z=14&l=1&m=a&v=2 ויליוצ'ינסק] על מפת Wikimapia

ויליוצ'ינסק
אגתה מוצנייצה

אגתה מוצנייצה<ref>[http://artel-ts.ru/artists/116 Муцениеце Агата Эдгаровна]</ref> (בלטבית: Agata Muceniece, נולדה ב־1 במרץ 1989, ריגה) היא דוגמנית ושחקנית לטבית־רוסייה.

== ביוגרפיה ==
היא נולדה ב־1 במרץ 1989 בריגה. אביה, אדגר, עבד כברמן (הלך לעולמו כשאגתה הייתה ילדה), אמה הייתה טבחית; אחותה הגדולה היא סנטה (ילידת 1987). בשנות הלימודים היא למדה באולפן התיאטרון "קסטה". לאחר סיום הלימודים היא עבדה כדוגמנית, פרסמה מותג נעליים איטלקי ונסעה למדינות אירופה רבות. כשחזרה לריגה נכנסה לאוניברסיטת לטביה ולמדה מנדרינית, בשנת 2008 עברה למוסקבה ונכנסה לפקולטה למשחק של מכון VGIK, אותו סיימה בהצטיינות בשנת 2012.<ref></ref>

את הופעת הבכורה שלה בקולנוע עשתה ב־2007. התפקיד המפורסם ביותר הוא כשגילמה את דריה שטרקובה בסדרת הטלוויזיה "בית הספר הסגור". היא גילמה את דמותה של קייט המשרתת בסדרת הטלוויזיה של הערוץ הראשון "שלושת המוסקטרים" וגילמה דמות משנית בסרט ההיסטורי "טובול". היא כיכבה בפרסומות עבור Beeline, Nescafe, MegaFon, Eurose, Jardin, Savage, Sberbank ו־OBI. בנובמבר 2019 כיכבה בקליפ של הראפר מוטה לשירו "Crossroads" עם בעלה. מאז 1 בנובמבר 2019 – עובדת כמנחה בערוץ הטלוויזיה "פלנטה שלי" מבית VGTRK בפרויקט "מפחיד. מעניין" על הבידור הקיצוני ביותר בכל אזורי העולם.

== חיים אישיים ==
על הסט של הסדרה "בית הספר הסגור", היא פגשה את השחקן פאבל פרילוצ'ני<ref name="ts2">[http://www.telesem.ru/week/hot-pager/7554-pravda-li- Правда ли..?] на сайте telesem.ru, 13 июня 2012</ref><ref>[https://web.archive.org/web/20111204135402/http://www.krassotkam.ru/?p=3103 Павел Прилучный и Агата Муцениеце — татуированная любовь на всю жизнь!], krassotkam.ru, 15 мая 2011</ref>; ב־19 ביולי 2011, הם נרשמו בחשאי באחד ממשרדי הרישום במוסקבה כזוג נשוי.<ref></ref> השחקנית אימצה את שם משפחתו של בעלה באופן רשמי ושם נעוריה מוצנייצה הפך לשם הבמה. ב־11 בינואר 2013 נולד להם בן, טימותי<ref></ref> וב־3 במרץ 2016 לזוג נולדה בת,<ref>[http://www.woman.ru/kids/medley5/article/173449/ Агата Муцениеце стала мамой во второй раз] на сайте woman.ru, 5 марта 2016</ref> ששמה מיה.<ref>[http://www.kasjauns.lv/ru/novosti/216690/stalo-izvestno-kak-priluchnij-i-muceniece-nazvali-novorozhdennuju-dochj Стало известно, как Прилучный и Муцениеце назвали новорожденную дочь] на сайте kasjauns.lv, 7 марта 2016</ref> ב־24 בפברואר 2020 הודיעו בני הזוג על החלטתם להתגרש.<ref>[https://www.gazeta.ru/culture/2020/03/25/a_13021633.shtml «Он накотовасил»: Муцениеце назвала причину развода с Прилучным]</ref>

== קישורים חיצוניים ==

* [http://www.vokrug.tv/person/show/Agata_Mutsenietse/ אגתה מוצנייצה], באתר Vokrug TV

== הערות שוליים ==

קטגוריה:בוגרי המכון לקולנוע על שם גרסימוב
קטגוריה:שחקניות רוסיות
קטגוריה:דוגמניות רוסיות
קטגוריה:רוסיות שנולדו ב-1989
קטגוריה:לטביות שנולדו ב-1989
קטגוריה:לטבים שנולדו ב-1989